AIŠKINAMASIS RAŠTAS

Dėl savivaldybės ilgalaikio materialiojo turto - pripučiamo atrakcionų parko - nuomos sutarties atnaujinimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – atnaujinti savivaldybės ilgalaikio materialiojo turto nuomos sutartį dėl pripučiamo atrakcionų parko (toliau – Vandens batutas), naujam 1 metų terminui, nekeičiant sutarties sąlygų ir mokant Nuomotojui po 200,00 Eur mėn.

Uždaviniai – teikti bendruomenei kokybiškas paslaugas.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Vandens batutas bus prižiūrimas ir naudojamas pramogų veiklai vykdyti. Už nuomą bus gaunamos lėšos ir apskaitomos savivaldybės biudžete.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Lietuvos Respublikos civilinio kodekso 6.482 straipsnio 1 dalyje numatyta, kad Nuomininkas, tvarkingai vykdęs pagal nuomos sutartį prisiimtas pareigas, pasibaigus sutarties terminui turi pirmenybės teisę atnaujinti sutartį. 2022 m. gegužės 19 d. Molėtų rajono savivaldybės ilgalaikio materialiojo turto nuomos sutartis Nr. T5 (13.1.32)-7 su Mindaugu Agurkiu dėl pripučiamo atrakcionų parko (inventorinis Nr. 488078) jau buvo atnaujinta ir 2023 m. gegužės 19 d. pasirašytas Susitarimas Nr. T5(13.1.32)-4. Turtas buvo išnuomotas 1 metams, t. y. iki 2024-05-18. Kadangi turtas gali būti išnuomotas ne ilgesniam kaip 10 metų laikotarpiui (įskaitant nuomos termino patęsimą) ir atsižvelgiant į tai, kad turto panaudoti kitiems tikslams savivaldybė nėra numačiusi, pasiūlė Nuomininkui atnaujinti nuomos sutartį ir Nuomininkui sutikus teikiamas sprendimo projektas „Dėl savivaldybės ilgalaikio materialiojo turto-pripičiamo atrakcionų parko nuomos sutarties atnaujinimo“.

Už nuomą atsiskaitoma laiku.